Viime vuonna Saara ja Ryan asui n.20min matkan päässä CapeTownin keskustasta Big Bayssä.
Nyt he ovat muuttaneet keskustaan vuorille Bantry Bayhin.
Kun ensimmäistä kertaa astuin meidän huoneeseen, tuntui kuin olisin ollut hotellihuoneessa. Saara oli laittanut kaiken meille niin kauniiksi. Kerännyt lempikukkianikin Frangipaneja pyyheiden päälle ja kylpyhuoneeseen. Seuraavaksi kun kiertelin taloa tuntui kuin olisin ollut kotona. Kaikkialla oli kuvia meistä, kuvia minusta ja Laurista. Samoja muistoja mitä minulla on omilla hyllyilläni.
Kaunis koti. Onneksi heillä on vierashuoneita. Haluaisin muuttaa tänne useamminkin pikku hetkiksi. Ja onneksi he ovat täällä. Tai heidän takiahan me itse asiassa ollaan täällä. En tiedä miten tumput suorina oltaisiin yksin Laurin kanssa. Huolettomasti mennään vaan nyt mukana. Syödään hyvissä ravintoloissa etsimättä niitä, tehdään ostoksia oikeissa paikoissa, hengaillaan rauhallisilla rannoilla ja nähdään kaikkia ihania paikkoja.
Turisteja täällä on eniten Saksasta, ehkä paljon myös Englannista. Heille suunnattuja turistiajeluja ja muuta on paljon, joten hyvin varmasti pärjäisi ilman kontaktejakin, mutta minulle joka aina järjestää kaikki matkat, ottaa selvää nähtävyyksistä, etsii ravintolat ja on yksi iso stressipesä välillä, niin on ihanaa kerrankin olla vaan.